b'\n_START_ARTICLE_\nKamiansk\xc4\x97\n_START_SECTION_\nGeografija\n_START_PARAGRAPH_\nMiestas yra prie Kamiansk\xc4\x97s tvenkinio, Dniepro vidurupyje, 35 km nuo Dnipro._NEWLINE_I\xc5\xa1 ryt\xc5\xb3 \xc4\xaf vakarus miestas i\xc5\xa1sit\xc4\x99s\xc4\x99s 22 km, i\xc5\xa1 \xc5\xa1iaur\xc4\x97s \xc4\xaf pietus - 18 km. Miestas skirtomas \xc4\xaf tris miesto rajonus: Dnipro, Zavodo ir Pivdeno, miesto tipo gyenviet\xc4\x99 Karnauchivk\xc4\x85 (\xd0\x9a\xd0\xb0\xd1\x80\xd0\xbd\xd0\xb0\xd1\x83\xd1\x85\xd1\x96\xd0\xb2\xd0\xba\xd0\xb0) ir gyvenviet\xc4\x99 Svitl\xc4\x99 (\xd0\xa1\xd0\xb2\xd1\x96\xd1\x82\xd0\xbb\xd0\xb5).\n_START_SECTION_\nIstorija\n_START_PARAGRAPH_\nVietov\xc4\x97 susijusi su kazok\xc5\xb3 gyvenviete Zadneprjanska Kamenka, \xc4\xafkurta XVII a. prad\xc5\xbeioje. Kamenskoj\xc4\x97s kaimas pirm\xc4\x85 kart\xc4\x85 pamin\xc4\x97tas 1750\xc2\xa0m. 1887 m. pasta\xc4\x8dius Dniepro metalurgijos kombinat\xc4\x85 prasid\xc4\x97jo sparti gyvenvie\xc4\x97s pl\xc4\x97tra, 1889 m. \xc4\xaf miest\xc4\x85 atvyko nema\xc5\xbeai katalik\xc5\xb3 i\xc5\xa1 Lietuvos (sura\xc5\xa1ymo metu u\xc5\xbera\xc5\xa1yti kaip ir kaip lenkai). 1897 m. pastatyta \xc5\xa0v. Mykolo Romos katalik\xc5\xb3 ba\xc5\xbeny\xc4\x8dia._NEWLINE_Pirmojo pasulinio karo metais Kamjansk\xc4\x97je dirbo ir gyveno apie 3000 pab\xc4\x97g\xc4\x97li\xc5\xb3 i\xc5\xa1 Lietuvos, dauguma kuri\xc5\xb3 1918 m. gr\xc4\xaf\xc5\xbeo \xc4\xaf Lietuv\xc4\x85. Pilietinio karo 1918-1920 m. metu miestas priklaus\xc4\x97 \xc4\xafvairioms j\xc4\x97goms (vokie\xc4\x8diams, raudoniesiems, baltiesiems). _NEWLINE_Po pilietinio karo miesto pramon\xc4\x97 greitai atkurta. 1920 m. \xc4\xafsteigtas Technikos universitetas. Miesto teis\xc4\x97s suteiktos 1926\xc2\xa0m. 1935 m. prad\xc4\x97jo veikti iki \xc5\xa1iol funkcionuojantis tramvajus. 1936\xc2\xa0m. vasario 1 d. pavadintas revoliucionieriaus F. Dzer\xc5\xbeinskio vardu. _NEWLINE_Nuo 1941 iki 1943 m. Dnieprodzer\xc5\xbeinskas buvo u\xc5\xbeimtas vokie\xc4\x8di\xc5\xb3 kariuomen\xc4\x97s ir did\xc5\xbeioji jo dalis buvo sugriauta. Tuo metu miestas v\xc4\x97l vadintas Kamenskoje ir buvo Kamenskoj\xc4\x97s miesto apskrities centras Ukrainos Reicho komisariate. Pokaryje mieste buvo vokie\xc4\x8di\xc5\xb3 karo belaisvi\xc5\xb3 lageris Nr. 315. Sunkiai su\xc5\xbeeistieji buvo gydomi karo belaisvi\xc5\xb3 ligonin\xc4\x97je Nr. 5807. Miestas greitai atstatytas ir v\xc4\x97l tapo svarbiu pramon\xc4\x97s centru._NEWLINE_Po Soviet\xc5\xb3 S\xc4\x85jungos \xc5\xbelugimo ir su tuo susijusios ekonomin\xc4\x97 kriz\xc4\x97s nuo 2000 m. miestas v\xc4\x97l spar\xc4\x8diai vystosi, daugiausia d\xc4\x97l augan\xc4\x8dios metalo perdirbimo ir chemijos pramon\xc4\x97s. 2016\xc2\xa0m.  gegu\xc5\xbe\xc4\x97s 19 d. Auk\xc5\xa1\xc4\x8diausiosios Rados sprendimu miestui gr\xc4\x85\xc5\xbeintas Kamjansk\xc4\x97s vardas.\n_START_SECTION_\nSportas\n_START_PARAGRAPH_\nFC Stal Kamianske - futbolo klubas, \xc5\xbeaid\xc5\xbeiantis elito divizione.'